Document ID: /roh_data/filtered/fineweb-2-filterrobots_roh.jsonl.gz/5341

Romana Ganzoni di ch'ella stoppia simplamain scriver. Ella saja in uman che na possia betg auter. Uss ha ella publitgà ses emprim cudesch e quai saja stà in ristg, vul dir: Romana Ganzoni è stada gnervusa per ses debut en furma da cudesch.
Ella ch’è gia stada a concurrenzas sco il premi Ingeborg Bachmann a Klagenfurth. Atgnamain haja ella vulì publitgar sco emprim cudesch in roman. Ma quel na saja anc betg pront. E spetgar pli ditg cun publitgar l’emprim cudesch na vuleva Romana Ganzoni betg. Ussa è qua la collecziun da raquints che portan ils lecturs a Firenze, a Londra, a Turitg, ma era en Engiadina.
Autura bilingua
Romana Ganzoni di da sasezza che ella saja ina autura bilingua. Ella saja tant «Bündnartüütsch» sco Rumantscha. Ils raquints «Granada Grischun» èn dentant per gronda part per tudestg, ma il cudesch cuntegna er passaschas rumantschas.
RR actualitad 17:00